stanford-oval/wikipedia huggingface dataset:
Gigantoraptor

| Gigantoraptor |
| --- | --- |

 Myöhäisliitukausi  85 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Oviraptorit Oviraptorosauria
Yläheimo::  †Caenagnathoidea
Heimo::  †Oviraptoridae
Suku::  †Gigantoraptor  Xu et al., 2007
Laji::  erlianensis
Kaksiosainen nimi
 † Gigantoraptor erlianensis  Xu et al., 2007 
Katso myös
   Gigantoraptor Wikispeciesissä   Gigantoraptor Commonsissa 
Infobox OKNimi-testi OK: 
Gigantoraptor on lintumaisten dinosaurusten heimoon Oviraptoridae kuulunut suku, johon on liitetty yksi löydetty laji, joka eli noin 85 miljoonaa vuotta sitten myöhäisellä liitukaudella. Gigantoraptor erlianensis -lajiksi nimetyn dinosauruksen jäänteet löydettiin vuonna 2005 Kiinasta Sisä-Mongoliasta. Uudeksi lajiksi se nimettiin 2007. Fossiilien rakenteen perusteella löydetty laji kuuluu lintuihin johtaneeseen dinosaurusten haaraan. Se kuitenkin poikkeaa huomattavasti monessa suhteessa aiemmin löydetyistä lintujen sukua olevista dinosauruksista. Eläin lienee muistuttanut läheisesti sukulaistaan Caudipteryxiä, mutta oli vain sitä 300 kertaa isompi.
Lajin uskotaan olleen 8 metriä pitkä, 3,5 metriä korkea lantion kohdalta ja painaneen 400 kilogrammaa. Näin ollen se olisi ollut heimonsa seuraavaksi suurinta jäsentä 35 ja pienintä 300 kertaa isokokoisempi. Muiden heimonsa jäsenten tapaan Gigantoraptor on ollut osittain höyhenpeitteinen, sillä oli hampaaton nokka, pitkät eturaajat ja lintumaiset jalat.
Löydettyjen fossiilien perusteella lajin on arveltu olleen kuollessaan nuori aikuinen, noin 11-vuotias. Täysikasvuisena se olisi ollut vielä suurempi. Gigantoraptor-lajin ruokavalio on mysteeri. Sen pää oli pieni ja kaula pitkä kuten kasvinsyöjillä, mutta terävät kynnet viittaavat lihansyöjään.
Freestylefootbag

Footbag freestyle pallo
Frees­tylefootbag on footbagin niin sanottu ka­tu­laji ja tällä het­kellä suo­si­tuin foot­ba­gin har­ras­tus­muoto. Suurta suo­siota se­lit­tää muun muassa se, että frees­tyle on yksi hel­poim­pia la­jeja aloit­taa: sitä voi pe­lata mil­tei missä ta­hansa, eikä vä­li­neiksi tar­vita kuin pallo ja pari ken­kiä.
Frees­ty­le­pe­laa­jat ke­rään­ty­vät yleensä pie­neen rin­kiin ja te­ke­vät vuo­ro­tel­len upeita temp­pusar­joja kuo­le­tel­len, spin­na­ten, hyp­pien ja kul­jet­taen foot­ba­giä jal­ko­jen vä­listä ja nis­kan ta­kaa ta­valla, joka saa par­haat­kin jal­ka­pal­lon kik­kai­li­jat hauk­ko­maan henkeään.
Kil­pai­luissa pe­laa­jalla on mää­rätty aika, jossa hän esit­tää musiik­kiin yh­dis­te­tyn oh­jel­mansa — sa­maan ta­paan kuin esi­mer­kiksi rulla- tai lu­mi­lau­tai­lussa. Tar­koi­tuk­sena on tehdä mo­ni­puo­li­sesti mah­dol­li­sim­man vai­keita temp­puja, jotka on ran­kattu eri vai­keus­ta­soi­hin. Tuo­ma­risto ar­vos­te­lee kil­pai­li­jan suo­ri­tuk­sen sen vai­keu­den, mutta myös mo­ni­puo­li­suu­den, näyt­tä­vyy­den, kont­rol­lin ja ko­ko­nai­suu­den mukaan.
Frees­ty­lessä kil­pail­laan sekä soo­lona että pa­reit­tain. Ko­ko­nai­suu­den pe­rus­teella ar­vos­tel­ta­vien ru­tii­nien li­säksi ki­sa­taan puh­taasti tek­niik­ka­la­jeissa ku­ten sh­red 30 ja sick 3, sekä kes­tä­vyy­dessä (iron­man).
Osa kil­pai­lu­muo­doista on var­sin uusia, mutta nyt jo on ha­vait­ta­vissa pe­laa­jien eri­kois­tu­mi­sen tiet­tyi­hin kilpailumuotoihin.
Freestyletemppuja > Add-kategoriat

Stall (kuo­le­tus)
Dex­te­rity (kierto)
Body (keho)
Cross-body
Unusual (epä­ta­val­li­nen)
Freestyletemppuja > Peruspotkut

Si­sä­syr­jä­potku
Ul­ko­syr­jä­potku
Pol­vi­potku
Var­vas­potku
Freestyletemppuja > Alkeet

Toe Stall
In­side Stall
Jes­ter (Flying Clip­per)
Around The World
Orbit
Clip­per
Switch
Pickup
Mi­rage
Illusion
Down
Pen­du­lum
Ho­po­ver
Pinc­her (Squ­eeze)
Neck Catch
Freestyletemppuja > Perusteet

Whirl
Whip
Swirl
Twist
Drif­ter
Double Around The World
Double Down
Mixer
Eggbeater
Step-setti
Open- ja Shut-setit
Atomic- ja Quantum-setit
Duck-setti
Spin-setti
Osis
Freestyletemppuja > Pro-temput

Hatc­het (Di­ving Whirl)
Su­per­down (Sym­po­sium Double Down)
Vor­tex (Gyro Drif­ter)
Rea­per (Far Double Switch)
Haze (Step­ping Mixer)
Flurry (Double Mi­ra­ging Switch)
Tombs­tone (Step­ping Drif­ter)
Scorpion’s Tail (Spin­ning Double Down)
Whir­ling Swirl
Rips­tein (Double Swirl)
Food Proces­sor (Step­ping Far Blen­der)
Reac­tor (Ato­mic Whirl)
Rip­ped War­rior (Step­ping Duc­king Down)
Mo­bius (Gyro Torque)
Man­tis (Gyro Egg­bea­ter)
Smoke (Open Drif­ter)
Whirr (Double Whirl)
Torquesc­rew (Mi­ra­ging Dyno)
Ja­niwal­ker (Bar­ra­ging Down)
As­sa­sin (Open Duc­king Mi­rage)
Freestyletemppuja > Hyvin vaikeat temput

Kyt­tyrä (Far Whir­ling Bent Sym­po­sium Swir­ling Osis)
Ai­ring Mi­rage (Gyro Swir­ling Mirage)
Tria­ging Switch
Al­pine Food­proces­sor (Step­ping Duc­king Blender)
Whir­ring Swirl (Double Whir­ling Swirl)
Flur­ricane (Gyro Double Mi­ra­ging Switch)
Ato­mic Torque
Su­per­du­perfly (Spin­ning Sym­po­sium Double Down)
Triple Over Down
Ge­ne­sis (Barraging Far Whirl)
Ne­me­sis (Bar­ra­ging Far Double Down)
Blurry Whir­ling Swirl
Cold Fusion (Nuclear Double Down)
Mon­tage (Spin­ning Duc­king Sym­po­sium Whirl)
Gigabyte

| Gigabyte Technology |
| --- | --- |

Tunnuslause:  Upgrade Your Life
Yritysmuoto:  pörssiyhtiö
ISIN:  TW0002376001
Perustettu:  1986
Perustaja:  Pei-Chen Yeh
Toimitusjohtaja:  Ming-Hsiung Liu
Puheenjohtaja:  Pei-Chen Yeh
Kotipaikka:   Uusi-Taipei, Taiwan
Toiminta-alue:  maailmanlaajuinen
Toimiala:  elektroniikka
Liikevaihto:   2,7 miljardia USD (2020)
Henkilöstö:  2 672 (2020)
Kotisivu:  www.gigabyte.fi
Infobox OKVirheellinen NIMI-arvo: 
Gigabyte Technology (kiin. 技嘉科技) on tietokonelaitteistoa ja muuta elektroniikkaa valmistava yritys. Se valmistaa itse suunnittelemiensa tuotteiden lisäksi GeForce- ja Radeon-sarjojen näytönohjaimia.
Toukokuussa 2023 Gigabyten emolevyistä paljastui haavoittuvuus. Gigabyten UEFI-firmware käynnisti automaattisesti ACPI:n avulla Windows-ohjelman käyttöjärjestelmän käynnistyessä, joka otti yhteyttä Gigabyten palvelimiin salaamattomalla yhteydellä tarkistaakseen emolevyn viimeisimmän firmware-version ja tarpeen vaatiessa latasi ja suoritti automaattisesti Internetistä ladatun ohjelman. Ominaisuus kuului 271 Gigabyten eri emolevymalliin.
Aiheesta muualla

Kuvia tai muita tiedostoja aiheesta Gigabyte Wikimedia Commonsissa
Gigabyte Finland (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gigabyte Technology
Käännös suomeksi
HMS Faulknor

| HMS Faulknor |
| --- | --- |
 HMS Faulknor

Aluksen vaiheet
Rakentaja:  Yarrow Shipbuilders, Scotstoun, Skotlanti
Kölinlasku:  31. heinäkuuta 1933
Laskettu vesille:  12. kesäkuuta 1934
Palveluskäyttöön:  24. toukokuuta 1935
Loppuvaihe:  myyty romutettavaksi 22. tammikuuta 1946
Tekniset tiedot
Uppouma:  1 495 grt
Pituus:  105 m
Koneteho:  38 000 hv
Nopeus:  36,75 solmua
Miehistöä:  175
Aseistus
Aseistus:  5 × QF 4,7" Mk XII -tykkiä 2 × nelipiippuista Vickers .50" Vickers Mk II -ilmatorjuntakonekivääriä 8 × 21" (533 mm) torpedoputkea
HMS Faulknor (viirinumero H62) oli Britannian kuninkaallisen laivaston F-luokan laivueenjohtaja toisessa maailmansodassa.
Valmistus

Alus tilattiin Scotstounista Yarrow Shipbuildersilta, missä köli laskettiin 31. heinäkuuta 1933. Alus laskettiin vesille 12. kesäkuuta 1934 ja otettiin palvelukseen 24. toukokuuta 1935.
Päälliköt

Aluksen päälliköinä olivat:
Charles Saumarez Daniel DSO 1. huhtikuuta 1938 – 19. helmikuuta 1940
Anthony Fane de Salis 19. helmikuuta 1940 – 26. tammikuuta 1942
Alan Kenneth Scott-Moncrieff DSO 26. tammikuuta 1942 – 28. syyskuuta 1943
Mervyn Somerset Thomas DSO 28. syyskuuta 1943 – 24. helmikuuta 1944
Eric George May DSC 26. helmikuuta – huhtikuu 1944
Charles Fraser Harrington Churchill DSC huhtikuu – 19. joulukuuta 1944
Douglas Eric Holland-Martin DSO, DSC 19. joulukuuta 1944 – 3. huhtikuuta 1945
George Emery Fardell 3. huhtikuuta –
Grigori Klinišov

Grigori Jemeljanovitš Klinišov (ven. Григорий Емельянович Клинишов; 30. lokakuuta 1930 – 17. kesäkuuta 2023 Moskova) oli venäläinen ydinfyysikko.
Klinišov valmistui Moskovan insinöörifysiikan instituutista vuonna 1954.  Hän työskenteli Andrei Saharovin alaisuudessa 1950-luvulla ja oli yksi RDS-37-ydinpommin kehittäjistä. Klinišov johti vuosina 1974–2001 Venäjän kokeellisen fysiikan tieteellisen tutkimusinstituutin (entinen KB-11) teoreettista jaosta. Hänelle myönnettiin Leninin palkinto vuonna 1962.
Klinišov löydettiin kuolleena asunnostaan Moskovassa kesäkuussa 2023. Hänen kerrottiin hirttäytyneen ja hänen vierestään löytyneen itsemurhaviestin. Kansainvälisissä tiedotusvälineissä tapaus yhdistettiin moniin Ukrainan sodan aikana Venäjällä sattuneisiin epäilyttäviin kuolemantapauksiin. Venäläisen tutkintakomitean mukaan itsemurha saattoi liittyä Klinišovin vaikeaan sairauteen ja hänen vaimonsa kuolemaan. Komitea kuitenkin ilmoitti selvityksen mahdollisesta rikostutkinnan aloittamisesta olevan kesken.
Grigori Grabovoi

Grigori Petrovitš Grabovoi (ven. Григорий Петрович Грабовой; s. 14. marraskuuta 1963 Kazakstan) on venäläinen maagi, joka on harjoittanut magiaa Boris Jeltsinin ajoilta lähtien. Hänet pidätettiin huijauksesta epäiltynä 5. huhtikuuta 2006.
Grabovoi pyrki Venäjän presidentiksi vuoden 2004 vaaleissa. Hänet pidätettiin, kun hän lupasi elvyttää henkiin Beslanin koulukaappauksessa kuolleita lapsia hintaan 39 500 ruplaa jokaisesta henkiinheräämisestä. Maksu oli symbolinen, ja sitä tarvittiin, koska Grabovoin mukaan raha on energian korkein keskittymä. Hänet tuomittiin heinäkuussa 2008 11 vuoden vankeuteen.
Maaliskuussa 2008 sanomalehti Novaja Gazeta kertoi, että Grabovoilla ja hänen Drugg-järjestöllään oli tukijoita korkeissa poliittisissa asemissa ja hänen pidättämiseensä pyydettiin lupaa itse presidentti Vladimir Putinilta.
Freestylehiihdon ja lumilautailun maailmanmestaruuskilpailut 2017

Vuoden 2017 freestylehiihdon ja lumilautailun maailmanmestaruuskilpailut järjestettiin Sierra Nevadassa, Espanjassa 7.–19. maaliskuuta 2017. Uutena lajina lumilautailun puolelle tuli joukkuelumilautakrossi. Kisoihin ilmoittautui 40 maata ja televisiointioikeuksia myytiin ympäri maailmaa. Kisat televisioi Suomessa Yle.
Mitalistit > Freestylehiihto > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Ikuma Horishima | 88,54 |  Benjamin Cavet | 87,11 |  Mikaël Kingsbury | 82,85 |
| Parikumparelasku |  Ikuma Horishima |  Ikuma Horishima |  Bradley Wilson |  Bradley Wilson |  Marco Tadé |  Marco Tadé |
| Hypyt |  Jonathon Lillis | 125,79 |  Qi Guangpu | 120,36 |  David Morris | 114,93 |
| Half-pipe |  Aaron Blunck | 91,80 |  Mike Riddle | 89,60 |  Kevin Rolland | 88,40 |
| Slopestyle |  McRae Williams | 93,80 |  Gus Kenworthy | 91,80 |  James Woods | 90,40 |
| Skicross |  Victor Öhling Norberg |  Victor Öhling Norberg |  Jamie Prebble |  Jamie Prebble |  François Place |  François Place |
Mitalistit > Freestylehiihto > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Kumparelasku |  Britteny Cox | 83,63 |  Perrine Laffont | 82,51 |  Justine Dufour-Lapointe | 80,74 |
| Parikumparelasku |  Perrine Laffont |  Perrine Laffont |  Julija Galyševa |  Julija Galyševa |  Jaelin Kauf |  Jaelin Kauf |
| Hypyt |  Ashley Caldwell | 109,29 |  Danielle Scott | 94,47 |  Xu Mengtao | 91,65 |
| Half-pipe |  Ayana Onozuka | 89,80 |  Marie Martinod | 87,00 |  Devin Logan | 84,20 |
| Slopestyle |  Tess Ledeux | 85,60 |  Emma Dahlström | 83,80 |  Isabel Atkin | 83,20 |
| Skicross |  Sandra Näslund |  Sandra Näslund |  Fanny Smith |  Fanny Smith |  Ophélie David |  Ophélie David |
Mitalistit > Lumilautailu > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Half-pipe |  Scotty James | 97,50 |  Iouri Podladtchikov | 93,25 |  Patrick Burgener | 90,50 |
| Slopestyle |  Seppe Smits | 91,40 |  Nicolas Huber | 83,25 |  Chris Corning | 82,50 |
| Big air |  Ståle Sandbech | 188,25 |  Chris Corning | 182,75 |  Marcus Kleveland | 177,25 |
| Paripujottelu |  Andreas Prommegger |  Andreas Prommegger |  Benjamin Karl |  Benjamin Karl |  Andrei Sobolev |  Andrei Sobolev |
| Parisuurpujottelu |  Andreas Prommegger |  Andreas Prommegger |  Benjamin Karl |  Benjamin Karl |  Nevin Galmarini |  Nevin Galmarini |
| Lumilautakrossi |  Pierre Vaultier |  Pierre Vaultier |  Lucas Eguibar |  Lucas Eguibar |  Alex Pullin |  Alex Pullin |
| Lumilautakrossi, joukkueet |  Yhdysvallat I Hagen Kearney Nick Baumgartner |  Yhdysvallat I Hagen Kearney Nick Baumgartner |  Espanja I Regino Hernández Lucas Eguibar |  Espanja I Regino Hernández Lucas Eguibar |  Kanada I Kevin Hill Christopher Robanske |  Kanada I Kevin Hill Christopher Robanske |
Mitalistit > Lumilautailu > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Half-pipe |  Cai Xuetong | 90,75 |  Haruna Matsumoto | 84,75 |  Clémence Grimal | 79,00 |
| Slopestyle |  Laurie Blouin | 78,00 |  Zoi Sadowski-Synnott | 77,50 |  Miyabi Onitsuka | 77,40 |
| Big air |  Anna Gasser | 189,50 |  Enni Rukajärvi | 165,25 |  Silje Norendal | 162,75 |
| Paripujottelu |  Daniela Ulbing |  Daniela Ulbing |  Ester Ledecká |  Ester Ledecká |  Aljona Zavarzina |  Aljona Zavarzina |
| Parisuurpujottelu |  Ester Ledecká |  Ester Ledecká |  Patrizia Kummer |  Patrizia Kummer |  Jekaterina Tudegeševa |  Jekaterina Tudegeševa |
| Lumilautakrossi |  Lindsey Jacobellis |  Lindsey Jacobellis |  Chloé Trespeuch |  Chloé Trespeuch |  Michela Moioli |  Michela Moioli |
| Lumilautakrossi, joukkueet |  Ranska I Nelly Moenne-Loccoz Chloé Trespeuch |  Ranska I Nelly Moenne-Loccoz Chloé Trespeuch |  Ranska II Manon Petit Charlotte Bankes |  Ranska II Manon Petit Charlotte Bankes |  Yhdysvallat I Lindsey Jacobellis Faye Gulini |  Yhdysvallat I Lindsey Jacobellis Faye Gulini |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 6 | 3 | 4 | 13 |
| 2 |  Ranska | 4 | 5 | 4 | 13 |
| 3 |  Itävalta | 4 | 2 | 0 | 6 |
| 4 |  Japani | 3 | 1 | 1 | 5 |
| 5 |  Australia | 2 | 1 | 2 | 5 |
| 6 |  Ruotsi | 2 | 1 | 0 | 3 |
| 7 |  Kanada | 1 | 1 | 3 | 5 |
| 8 |  Kiina | 1 | 1 | 1 | 3 |
| 9 |  Tšekki | 1 | 1 | 0 | 2 |
| 10 |  Norja | 1 | 0 | 2 | 3 |
| 11 |  Belgia | 1 | 0 | 0 | 1 |
| 12 |  Sveitsi | 0 | 4 | 3 | 7 |
| 13 |  Espanja | 0 | 2 | 0 | 2 |
| 13 |  Uusi-Seelanti | 0 | 2 | 0 | 2 |
| 15 |  Kazakstan | 0 | 1 | 0 | 1 |
| 15 |  Suomi | 0 | 1 | 0 | 1 |
| 17 |  Venäjä | 0 | 0 | 3 | 3 |
| 18 |  Iso-Britannia | 0 | 0 | 2 | 2 |
| 19 |  Italia | 0 | 0 | 1 | 1 |
| Yhteensä | Yhteensä | 26 | 26 | 26 | 78 |
Aiheesta muualla

Tapahtuma FIS:n sivuilla (Arkistoitu – Internet Archive) (englanniksi)
Viralliset kisasivut (Arkistoitu – Internet Archive) (englanniksi)
Freestylehiihdon maailmanmestaruuskilpailut
1986 ·  1989 ·  1991 ·  1993 ·  1995 ·  1997 ·  1999 ·  2001 ·  2003 ·  2005 ·  2007 ·  2009 ·  2011 ·  2013 ·  2015 ·  2017 ·  2019 ·  2021 ·  2023
Lumilautailun maailmanmestaruuskilpailut
1996 ·  1997 ·  1999 ·  2001 ·  2003 ·  2005 ·  2007 ·  2009 ·  2011 ·  2013 ·  2015 ·  2017 ·  2019 ·  2021 ·  2023
Haazarethin Kolme

| Haazarethin Kolme |
| --- | --- |
 Haazarethin Kolme helvetissä
Luoja(t):  Mark Waid, Mike Wieringo ja Karl Kesel.
Kustantamo:  Marvel
Ensiesiintyminen:  Fantastic Four #67 (2003)
Henkilötiedot
Oikea nimi:  Haazarethin Kolme
Status:  Aktiivinen
Voimat:  Ulottuvuuksienvälinen matkustus, mystiset energiaiskut, riivaus
Haazarethin Kolme on Marvel-kustantamon sarjakuvissa esiintyvä demonikolmikko, joka antoi Tohtori Doomille tämän uuden haarniskan ja valtavan määrän taikavoimaa. Demonit esiintyivät ensimmäisen kerran amerikkalaisen Fantastic Four -lehden numerossa 67 (2003). Hahmot loivat Mark Waid, Mike Wieringo ja Karl Kesel.
Historia

Tohtori Doom, kyllästyneenä jatkuviin tappioihinsa Ihmenelosten kanssa, tajusi asettaneensa tieteet liiaksi hallitsemansa taikavoimien edelle. Doom janosi lisää tietoa ja taitoa magiassa ja myi nuoruutensa rakastetun Valerian sielun Haazarethin demonikolmikolle vastapalveluksena mahtavimmista voimista. Haazarethin Kolme piti Valerian sielua tyydyttävänä ja antoi Doomille osan voimistaan.
Uusilla voimillaan Doom sabotoi verivihollisensa Herra Fantastisen laitteen, jonka serauksena Franklin Richards sinkoutui elävänä helvettiin. Demonit löysivät pian helvetissä harhailevan Franklinin ja kiduttivat tätä julmasti.
Myöhemmin Tohtori Outo auttoi Herra Fantastista löytämään lapsensa Franklinin olinpaikan. Doom iski Ihmenelosten kimppuun, mutta Herra Fantastisen onnistui manipuloimaan Doomin ylimieliseksi. Doom totesi, ettei ole velkaa kenellekään, jolloin Haazarethin kolmikko murtautui normaalitodellisuuteen ja repi Tohtori Doomin mukanaan helvettiin.
Liekki, Näkymätön Nainen ja Herra Fantastinen syöksyivät demonien avaaman väylän mukana helvettiin pelastamaan Franklinia. Pelastettuaan lapsen Tohtori Outo palautti sankarit takaisin kotiinsa. Doom jäi Haazarethin raivostuneiden demonien vangiksi, mutta onnistui sitä ennen arpeuttamaan Herra Fantastisen kasvot.
Haazarethin Kolme kiduttivat Doomia julmasti ja yrittivät saada hänet kumartamaan herraansa Mefistoa. Doom kieltäytyi ja yllättäen Herra Fantastinen pelasti Doomin Haazarethin kynsistä.
Voimat ja varusteet

Haazarethin kolmikko omaa valtavat maagiset voimat, jotka toimivat eräänlaisessa yhteiskäytössä demonien kesken. Demonit kykenevät matkustamaan ulottuvuuksien välillä muinaisten rituaalien avulla. Demonit kykenevät myös hallitsemaan vähäisempiä demoneita ja helvetintulta. Haazarethit kykenevät "lainaamaan" voimiaan muille olennoille – usein maksua vastaan.
Aiheesta muualla

Marvunapp.com -sivuston esittely Haazarethin Kolmesta (englanniksi)
Gigantomakhia

Gigantomakhia (m.kreik. γιγαντoμαχια 'giganttien taistelu') oli kreikkalaisessa mytologiassa Olympoksen jumalien ja giganttien välinen taistelu. Varhaisessa lähteissä gigantomakhia on itsenäinen tapahtumansa, mutta myöhemmät runoilijat sekoittavat sen varsin usein titanomakhian kanssa. Kuitenkin titanomakhiassa Olympoksen jumalat syrjäyttivät varhaisemmat jumalat, titaanit, kun taas gigantomakhiassa gigantit halusivat saada valtansa jo vakiinnuttaneet uuden ajan jumalat vapauttamaan titaanit Tartaroksesta.
Olympoksen jumalat eivät itse voineet tappaa gigantteja, ellei kuolevainen auttaisi heitä tässä. Tämän kuultuaan Gaia löysi yrtin, joka estäisi gigantteja saamasta surmaansa myöskään kuolevaisten kädestä, mutta Zeus kielsi Heliosta ja Eosta loistamasta ja vei itse yrtin. Hän kutsui jumalien avuksi oman poikansa Herakleen, jonka äiti oli kuolevainen. Herakleen avulla jumalat saivatkin gigantit lyötyä: Alkyoneuksen, joukon johtajan, löi Herakles, Porfyrion haavoittui Zeuksen salamasta ja sai lopulta surmansa Herakleen nuolista, Enkeladoksen ja Pallaksen surmasi Athene, Polyboteen tappoi Poseidon Nisyroksen saaren alle, Hippolytoksen löi Hermes, Efialteen surmasi nuolillaan Apollon, Mimaan tappoi Hefaistos ja Klytioksen poltti Hekate palavilla soihduilla.
Aiheesta muualla

Kuvia tai muita tiedostoja aiheesta Gigantomakhia Wikimedia Commonsissa
Habakuk (gospel-yhtye)

| Habakuk> Tiedot |
| --- | --- |
Toiminnassa:  1998– 
Tyylilaji:  kristillinen rock ja pop
Kotipaikka:  Suomi
Laulukieli:  suomi
Aiheesta muualla
Kotisivut
Infobox OKNimi-testi OK: 
Habakuk on vuonna 1998 perustettu suomalainen yhtye, joka soittaa kristillistä rockia ja poppia. Yhtye voitti Gospelin SM-kilpailun vuonna 1999.
Jäsenet

Miska, laulu
Jaakko, viulu
Lassi, saksofoni
Sakari, kitara
Juha, kitara
Taneli, basso
Markus, rummut
Julkaisut

Habakuk EP (1999)
Tanssija (2001)
Helposti särkyvää (2005)
Ikkuna taivaisiin (2007)
Ihmeiden aika Live DVD (2009)
Koti (13.11.2010)
Aiheesta muualla

Yhtyeen kotisivu (Arkistoitu – Internet Archive)
Yhtyeen MySpace-sivusto
AikaGospelin Habakuk-sivusto (Arkistoitu – Internet Archive)
Grigori Kosyh

| Mitalit> Maa:   Neuvostoliitto.Miesten ammunta. Olympialaiset  | Mitalit> Maa:   Neuvostoliitto.Miesten ammunta. Olympialaiset  | Mitalit> Maa:   Neuvostoliitto.Miesten ammunta. Olympialaiset  | Maa:   Neuvostoliitto> Miesten ammunta. |
| --- | --- | --- | --- |
|  Kultaa | México 1968 | 50 m vapaapistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Kairo 1962 | 50 m vapaapistooli, joukkue |  |
|  Kultaa | Wiesbaden 1966 | 50 m vapaapistooli, joukkue |  |
|  Kultaa | Phoenix 1970 | 10 m ilmapistooli, joukkue |  |
|  Kultaa | Phoenix 1970 | 50 m vapaapistooli, joukkue |  |
|  Kultaa | Bern/Thun 1974 | 10 m ilmapistooli |  |
|  Kultaa | Bern/Thun 1974 | 10 m ilmapistooli, joukkue |  |
|  Kultaa | Bern/Thun 1974 | 25 m isopistooli, joukkue |  |
|  Kultaa | Bern/Thun 1974 | 50 m vapaapistooli, joukkue |  |
|  Pronssia | Phoenix 1970 | 25 m isopistooli, joukkue |  |
Grigori Georgijevitš Kosyh (ven. Григорий Георгиевич Косых, 9. helmikuuta 1934 Uralsk, Kazahstanin SNT, Neuvostoliitto – 23. helmikuuta 2012) oli Neuvostoliittoa edustanut pistooliampuja, olympiavoittaja ja maailmanmestari.
Kosyh voitti 50 m vapaapistoolissa olympiakultaa Méxicossa 1968. Hän osallistui samassa lajissa myös kaksiin muihin kesäolympialaisiin: Münchenissä 1972 hän oli kahdeksas ja Montréalissa 1976 seitsemäs. Lisäksi hän voitti useita MM-mitaleita, joista kirkkaimpana maailmanmestaruus 10 m ilmapistoolin yksilökilpailussa Bern/Thunissa 1974.
Kosyh kuoli 78-vuotiaana 23. helmikuuta 2012.
Helena Pietilä

Helena Pietilä (o.s. Koskinen, s. 27. heinäkuuta 1947 Pertunmaa) on suomalainen  keskimatkojen juoksija ja kestävyysjuoksija. Hän edusti aktiiviurallaan Pertunmaan Urheilijoita, ja on pituudeltaan 164 cm.
Pietilä voitti 3 000 metrin Suomen-mestaruuden Seinäjoella 1975 ajalla 9.28,88. Hän sai samalla matkalla SM-hopeaa 1974. 1 500 metrillä hän oli Kalevan kisoissa parhaimmillaan neljäs 1974. Hän voitti sisäratojen Suomen-mestaruuden Vierumäellä 1974 sekä 800 metrillä ajalla 2.18,9 että 1 500 metrillä ajalla 4.38,8.
Pietilä sijoittui 49:nneksi maastojuoksun MM-kilpailuissa 1976. Hän juoksi kaikkiaan kahdeksan maaottelujuoksua vuosina 1974–1975 sijoittuen parhaimmillaan 1 500 metrillä toiseksi Turun hallimaaottelussa maaliskuussa 1974 halliennätyksellään 4.31,4 ja Suomi–Ruotsi-maaottelussa Tukholmassa 1975.
Pietilä juoksi 1 500 metrin ennätyksensä 4.24,33 Helsingissä 1974 ja 3 000 metrillä 9.28,31 Tukholmassa 1975.
Hannu Väliaho

Hannu Sakari Väliaho (s. 4. huhtikuuta 1938 Kotka) on suomalainen matemaatikko. Hän oli Helsingin yliopiston sovelletun matematiikan professori 1975–2001. Hänen tutkimuskohteenaan oli muun muassa matemaattinen optimointi. Sitä ennen hän oli Metsäntutkimuslaitoksen matemaattisen osaston professori 1972–1975.
Väliaho on toiminut aktiivisesti viidennen herätysliikkeen piirissä ja ollut perustamassa sen julkaisua Uusi Tie -lehteä.
Julkaisuja

Lineaarialgebra, Gummerus, 1981
Helena Mäkinen

Eeva Helena Mäkinen o.s. Ruotsalainen (s. 1944) on suomalainen taloustieteilijä. Hän on ollut Turun kauppakorkeakoulun markkinoinnin professori vuodesta 1990. Hänen tutkimuskohteitaan ovat olleet elintarvikkeiden markkinointi ja yritysten kansainvälistyminen.